খালিয়াজুড়ি উপজেলা

**খালিয়াজুড়ি উপজেলা** বাংলাদেশের নেত্রকোণা জেলার একটি প্রশাসনিক এলাকা।

## অবস্থান ও আয়তন
২৪°-৪১´ উত্তর অক্ষাংশ ও৯১°-০৪´ পূর্ব দ্রাঘিমাংশে খালিয়াজুরী উপজেলা । এই উপজেলার উত্তরে মোহনগঞ্জ উপজেলা ও সুনামগঞ্জ জেলার জামালগঞ্জ উপজেলা, দক্ষিণে কিশোরগঞ্জ জেলার ইটনা উপজেলা, পূর্বে সুনামগঞ্জ জেলার শাল্লা উপজেলা, পশ্চিমে মদন উপজেলা।

## প্রশাসনিক এলাকা
thumb|খালিয়াজুড়ি উপজেলার মৌজা জিওকোড ম্যাপ

খালিয়াজুড়ি উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম খালিয়াজুড়ি থানার আওতাধীন।

;ইউনিয়নসমূহ:
* ১নং মেন্দিপুর
* ২নং চাকুয়া
* ৩নং খালিয়াজুড়ি
* ৪নং নগর
* ৫নং কৃষ্ণপুর
* ৬নং গাজীপুর

## ইতিহাস
১৮৯৬ সালে কেন্দুয়া থানার অধীনে খালিয়াজুরীতে একটি পুলিশ ফাঁড়ি স্থাপিত হয়। পরবর্তীতে ১৯০৬ সালের ১৬ জুন এটি পূর্ণাঙ্গ থানায় রূপান্তরিত হয়। প্রশাসনিক বিকেন্দ্রীকরণের ধারাবাহিকতায় ১৯৮৩ সালের ২৮ ডিসেম্বর খালিয়াজুরীকে উপজেলায় উন্নীত করা হয়।

ঐতিহাসিকভাবে ধারণা করা হয়, এক সময় খালিয়াজুরীতে কামরূপের রাজধানী ছিল। চতুর্দশ শতাব্দীর মাঝামাঝি সময়ে জিতারী নামক এক সন্ন্যাসী অঞ্চলটি অধিকার করলে এটি কামরূপের শাসনচ্যুত হয়। পরবর্তীকালে খালিয়াজুরী পরগনা ভাটি অঞ্চলের শাসক ঈসা খাঁর শাসনাধীন ছিল। ঈসা খাঁর মৃত্যুর পর এই পরগনা তার অনুসারী মজলিশদের হস্তগত হয় এবং অষ্টাদশ শতাব্দীতে এটি হোমবংশীয়দের অধীনে চলে যায়। ১৭৮৭ সালে ময়মনসিংহ জেলা বন্দোবস্তের সময় এই পরগনার মালিকানায় রামশংকর চৌধুরী ও জয় প্রসাদ চৌধুরীসহ বেশ কয়েকজন স্থানীয় জমিদারের নাম পাওয়া যায়।

ঊনবিংশ শতাব্দীর শুরুতে আর্থিক সংকটের কারণে পরগনার মালিকানা বিভিন্ন সময়ে পরিবর্তিত হয়। ১২০৪ বঙ্গাব্দে জমিদারির একাংশ খাজে ওয়াসিল নামক এক ব্যক্তির নিকট বিক্রি করা হয়। পরবর্তীতে হাতবদল হয়ে এই পরগনার বারো আনা অংশ ধানকুড়ার জমিদার এবং চার আনা অংশ করটিয়ার জমিদার সায়াদত আলী খাঁর মালিকানায় চলে আসে।

## জনসংখ্যার উপাত্ত
মুসলমান, হিন্দু ও খ্রিস্টান এ তিন’ ধর্মের লোকের খালিয়াজুরী উপজেলায় বসবাস করে। মুসলমানরা সুন্নী সম্প্রদায়ের।হিন্দুদের নমঃদাস পদবীধারীর সংখ্যাই বেশি। উচ্চ বর্ণের হিন্দুর সংখ্যা কম।
কথিত আছে মৈয়মনসিংহ গীতিকার মহুয়া গীতিনাট্যের নায়ক নদের চাঁদের বাড়ি খালিয়াজুরী ছিল।

## শিক্ষা
খালিয়াজুরী উপজেলার শিক্ষার হার ৩৫.৬৮%। শিক্ষার হার কম।

## অর্থনীতি
নৌকা তৈরি এ অঞ্চলের অন্যতম দারু শিল্প। দারু শিল্পীরা শুধু নৌকাই তৈরি করেন না নৌকায় খোদাই করে কারু কাজও করেন। অনেক নৌকা ময়ুরের আকৃতি করে তৈরি হয়। অনেক নৌকা বিভিন্ন রং দিয়ে রঞ্জিত করা হয়।
খালিয়াজুরীর প্রধান কৃষিপণ্য ধান। মাছধরা খালিয়াজুরী অঞ্চলের অন্যতম আয়ের উৎস। ১২,১২৮টি জেলে পরিবারের ৩৬,৩৫৪ জন মানুষ মাছ ধরার সঙ্গে সম্পৃক্ত। সমগ্র উপজেলায় ১২৪২টি সরকারী পুকুর ও ২৫টি জল মহাল রয়েছে। এ উপজেলার প্রতিবছর ২৪৬০ মেট্রিক টন মাছ উৎপাদন হয়। স্থানীয় চাহিদা পুরনোর পর বাকী মাছ দেশের বিভিন্ন স্থানে চলে যায়।

## উল্লেখযোগ্য ব্যক্তিত্ব
# উকিল মুন্সী – বাঙালী বাউল সাধক
# মোস্তাফা জব্বার – বাংলা কিবোর্ড বিজয় এবং বাংলা সফটওয়্যার বিজয়য়ের উদ্ভাবক
# মোহাম্মদ হাদিস উদ্দিন – সাবেক পুলিশ প্রধান ও রাষ্ট্রদূত

## বিবিধ
খালিয়াজুরী উপজেলার বার্ষিক একমাত্র বিনোদন নৌকা বাইচ । বছরের শ্রাবণ মাসের শেষ দিনে মনষাপুজা উপলক্ষে সে নৌকা বাইচের আয়োজন হয়। সে নৌকা বাইচের দীর্ঘ বছর ধরে আয়োজন করে আসছে ইছাপুর ও খলাপাড়া গ্রামবাসী। নৌকা বাইচে পুরস্কারের ব্যবস্থা রয়েছে। যে সকল গ্রামের নৌকাবাইচের দল অংশ নেয় সে দলের পে সমগ্র গ্রাম বিভিন্ন ভাবে সহযোগিতা করে। যেন সমস্ত গ্রামবাসীর মান- সম্মান সে প্রতিযোগিতার সঙ্গে জড়িত। সম্প্রতিকালে খালিয়াজুরীর নৌকাবাইচে মন্ত্রী, আমলারা অতিথি হিসেবে আসেন।

## আরও দেখুন

## গ্যালারি

Image:Prakash_Nath_Public_High_School.JPG|খালিয়াজুড়ি উপজেলার প্রকাশ নাথ পাবলিক উচ্চ বিদ্যালয়। 


## তথ্যসূত্র

## বহিঃসংযোগ
* 

বিষয়শ্রেণী:খালিয়াজুড়ি উপজেলা
বিষয়শ্রেণী:নেত্রকোণা জেলার উপজেলা
বিষয়শ্রেণী:১৯০৬-এ ব্রিটিশ ভারতে প্রতিষ্ঠিত